
	Parlamentul României
Camera Deputaţilor


	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC


	Bucureşti,
	  16.06.2011

	Nr.
	  26/265



Către,

Biroul Permanent al

Camerei  Deputaţilor


Vă înaintăm, alăturat, Raportul asupra proiectului de Lege privind respingerea Ordonanţei de urgenţă a Guvernului nr.35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale, trimis comisiei pentru dezbatere în fond, în procedură de urgenţă, cu adresa nr. PL.x 374 din 30 mai 2011, înregistrat cu nr.26/265 din 30 mai 2011.

PREŞEDINTE,

Sulfina BARBU

	Parlamentul României
Camera Deputaţilor


	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	          Bucureşti,
	 16.06.2011

	Nr.
	  26/265


RAPORT

asupra proiectului de Lege privind respingerea Ordonanţei de urgenţă a Guvernului nr.35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere, în fond, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale, trimis cu adresa nr.PL.x 374 din 30 mai 2011 şi înregistrat cu nr. 26/265 din 30 mai 2011. 

Conform dispoziţiilor art.75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr.378 din 30.03.2011.
Comisia juridică, de disciplină şi imunităţi a avizat favorabil cu amendamente, conform avizului nr.PL-x 374 din 7 iunie 2011.

Proiectul de lege supus dezbaterii are ca obiect de reglementare modificarea şi completarea unor acte normative care privesc stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale.  
Prin modificările şi completările propuse se are în vedere exceptarea de la plată a cheltuielilor forfetare pe care Compania Naţională de Investiţii le percepe pentru asistenţa tehnică în pregătirea şi derularea programelor executate de către autorităţile administraţiilor publice centrale şi autorităţile administraţiilor publice locale, suspendarea aplicării art.83 alin.(5) din ordonanţa Guvernului nr.92/2003 privind Codul de procedură fiscală, republicat, cu modificările şi completările ulterioare privind depunerea declaraţiilor fiscale anuale ale contribuabililor persoane fizice, certificate de către un consultant fiscal, clarificarea unor termeni din cuprinsul Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările şi completările ulterioare.
În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 7 iunie 2011.
Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi. 

În urma examinării intervenţiei legislative şi a opiniilor exprimate de către membrii comisiei, s-a hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale cu amendamente admise care se regăsesc în anexa la prezentul raport. 

În raport de obiectul şi conţinutul său, propunerea legislativă  face parte din categoria legilor ordinare.





PREŞEDINTE, 

    
 
     SECRETAR,








Sulfina BARBU 



Gheorghe CIOCAN



Intocmit,

  





    


Consilier, Sofia Chelaru
      

    
            
              

Consultant, Nicoleta Toma
Anexă

AMENDAMENTE ADMISE
	Nr.

crt.
	Text ordonanţă
	Text Senat
	Amendamente propuse

(autorul amendamentului)


	Motivare

	1.
	
	LEGE

privind respingerea Ordonanţei de urgenţă a Guvernului nr.35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale

	LEGE

privind aprobarea Ordonanţei de urgenţă a Guvernului nr.35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale

Autori: Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi


	

	2.
	
	
Articol unic. – Se respinge Ordonanţa de urgenţă a Guvernului nr.35 din 30 martie 2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale, publicată în Monitorul Oficial al României, Partea I, nr.253 din 11 aprilie 2011.


	
Articol unic. – Se aprobă Ordonanţa de urgenţă a Guvernului nr.35 din 30 martie 2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale, publicată în Monitorul Oficial al României, Partea I, nr.253 din 11 aprilie 2011.

Autori: Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi


	Reglementare corectă.

	3. 
	Ordonanţa de urgenţă pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a  instituţiilor statului, precum şi pentru aplicarea unitară a dispoziţiilor legale

	

	
Nemodificat

	

	4.
	
Art. I. - După alineatul (4) al articolului 8 din Ordonanţa Guvernului nr. 25/2001 privind înfiinţarea Companiei Naţionale de Investiţii "C.N.I." - S.A., publicată în Monitorul Oficial al României, Partea I, nr. 472 din 17 august 2001, aprobată cu modificări prin Legea nr. 117/2002, cu modificările şi completările ulterioare, se introduce un nou alineat, alineatul (5), cu următorul cuprins:


"(5) Prin excepţie de la prevederile alin. (3) şi (4), în devizul general al lucrărilor a căror finanţare se asigură integral de către autorităţile administraţiei publice centrale sau de către autorităţile administraţiei publice locale nu se vor prevedea cheltuielile forfetare în cuantum de 5% din valoarea lucrărilor de construcţii-montaj/devizului, după caz."
	

	
Nemodificat
	

	5.
	
Art. II. - Aplicarea prevederilor art. 83 alin. (5) din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, se suspendă până la 1 ianuarie 2013.
	
	
Nemodificat
	

	6.
	
Art. III. - (1) Prin derogare de la prevederile art. 22 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată prin Legea nr. 227/2009, cu modificările şi completările ulterioare, posturile vacante de specialitate juridică, finanţate prin legea bugetului de stat, din cadrul Consiliului Superior al Magistraturii şi Înaltei Curţi de Casaţie şi Justiţie pot fi ocupate prin examen sau concurs în condiţiile legii.


(2) Prevederile art. 22 alin. (21) din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, se aplică în mod corespunzător şi funcţiilor de conducere care se ocupă în baza unui contract încheiat potrivit legii.


(3) Prevederile art. 22 alin. (22) şi (23) din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, se aplică în mod corespunzător şi instituţiilor, precum şi autorităţilor publice finanţate din venituri proprii şi subvenţii acordate de la bugetul de stat aflate în subordinea/coordonarea Guvernului sau a ministerelor.

	
	
Nemodificat
	

	7. 
	
Art. IV. - În cuprinsul art. 1 alin. (3) din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, publicată în Monitorul Oficial al României, Partea I, nr. 542 din 1 septembrie 2001, aprobată cu modificări prin Legea nr. 247/2002, cu modificările şi completările ulterioare, termenii şi expresiile următoare se interpretează după cum urmează:

a) sintagma "cheltuielile de natura celor care fac obiectul prezentei ordonanţe" se referă la categorii de cheltuieli, iar nu la tipuri de acţiuni;

b) sintagma "normative proprii" se referă la actul administrativ al ordonatorului principal de credite al instituţiilor prevăzute.


	
	
Nemodificat
	


 Intocmit,

Consilier,  Sofia Chelaru

 Consultant, Nicoleta Toma

